Кажучы пра Metal for Borisov, хацелася б падкрэсьліць, што любы канцэрт, які праводзіцца ў нашай краіне ня ў Менску, ужо сам па сабе цікавы. І хлопцы зь Nemdis робяць, нягледзячы на ўсе цяжкасьці, сапраўды годную справу, ладзячы гэты канцэрт. Часам складаецца ўражаньне, што нейкі рух ёсьць толькі ў сталіцы, але гэта далёка ня гэтак, і хацелася б, каб у Беларусі пакрысе адрадзілася добрая традыцыя наведваць канцэрты, што ў сваю чаргу дазволіць праводзіць іх у розных кутках нашай Радзімы.